
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 473 

24 Δεκεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναγκαστική απαλλοτρίωση ακινήτων για την κατα¬ 
σκευή της συνδετήριας οδού ΝΕΟ Αγίου Νικολά¬ 
ου - Καλού Χωριού με Π.Ε.Ο. του έργου «Ολοκλή¬ 
ρωση κατασκευής τμήματος Ν.Ε.Ο Αγ. Νικόλαος 

- Καλό Χωριό» του Νομού Λασιθίου . 1 

Αποχαρακτηρισμός παλαιού οδικού τμήματος της 
υφιστάμενης Επαρχιακής Οδού (32) του Πρωτεύο¬ 
ντος Δικτύου Νομού Ηλείας «Γαστούνη - Βαρθολο- 
μιό - Βρανάς - Λουτρά Κυλλήνης» εκτός οικισμού 
της τοπικής κοινότητας Βαρθολομιού του Δήμου 
Πηνειού, στη θέση της Παλαιός Γέφυρας Πηνει¬ 
ού, από τη Χ.Θ. 3+813 μέχρι τη Χ.Θ. 4+056 αυτής, 

με αφετηρία χιλιομέτρησης τη Γ αστούνη. 2 

Χαρακτηρισμός ως διατηρητέου του κτηρίου, που 
βρίσκεται επί της οδού Γαλλικής δημοκρατίας 26, 
στην πόλη της Καβάλας, φερομένου ως ιδιοκτη¬ 
σίας Γεσθημανής Καρακολίδου και καθορισμός 


ειδικών όρων και περιορισμών δόμησης αυτού.. 3 
Κήρυξη του Απολιθωμένου Δάσους Λήμνου ως «Δι¬ 
ατηρητέου Μνημείου της Φύσης». 4 

ΑΠΟΦΑΣΕΙ Σ 

Αριθμ. Δ12 /ΦΙΟΟΛ/Ο/7659 (1) 


Αναγκαστική απαλλοτρίωση ακινήτων για την κατα¬ 
σκευή της συνδετήριας οδού ΝΕΟ Αγίου Νικολάου 
- Καλού Χωριού με Π.Ε.Ο. του έργου «Ολοκλήρωση 
κατασκευής τμήματος Ν.Ε.Ο Αγ. Νικόλαος - Καλό 
Χωριό» του Νομού Λασιθίου 

Ο ΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις του Νόμου 2882/2001 (Α' 17) «Κώδικας 
Αναγκαστικών απαλλοτριώσεων» όπως τροποποιήθηκε 
και ισχύει. 

2. Τις διατάξεις του άρθρου 23 του από 25 Νοεμβρίου 
1929 (Α' 421) διατάγματος «περί κωδικοποιήσεως των 
περί κατασκευής και συντηρήσεως οδών κειμένων δι¬ 
ατάξεων». 


3. Τις διατάξεις του άρθρου 1 του Ν.653/1977 «περί 
υποχρεώσεως των παρόδιων ιδιοκτητών δια την δι¬ 
άνοιξη Εθνικών οδών κ.λπ.» όπως συμπληρώθηκαν με 
τις παρ. 9 και 10 του άρθρου 62 του ν.947/1979, για την 
εκτέλεση των οποίων εκδόθηκε το Π.Δ.929/1979 και του 
ν.2052/1992. 

4. Τις διατάξεις του άρθρου 1 του Π.Δ.118/2013 (Α' 152) 
«Ιδρυση Υπουργείου Υποδομών, Μεταφορών και Δικτύ- 
ων-Μετονομασία του Υπουργείου Ανάπτυξης, Ανταγω¬ 
νιστικότητας, Υποδομών, Μεταφορών και Δικτύων σε 
Υπουργείο Ανάπτυξης και Ανταγωνιστικότητας». 

5. Το Π.Δ.119/2013 (Α' 153) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

6. Την υπ' αριθμ 1180/9-7-2013 (Υ.Ο.Δ.Δ/332) «Αποδοχή 
παραίτησης Γ ενικού Γ ραμματέα Δημοσίων Έργων του 
Υπουργείου Ανάπτυξης, Ανταγωνιστικότητας, Υποδο¬ 
μών, Μεταφορών και Δικτύων και την υπ' αριθμ 1181/ 
9-7-2013 (Υ.Ο.Δ.Δ/332) «Διορισμός Γενικού Γραμματέα 
ΔημοσίωνΈργων του Υπουργείου Υποδομών, Μεταφο¬ 
ρών και Δικτύων». 

7. Την υπ' αριθμ. ΔΟ/0/83/2/Φ.3070/23-7-2013 (Β' 1839) 
απόφαση «Μεταβίβαση Δικαιώματος υπογραφής «με 
εντολή Υπουργού» στο Γενικό Γραμματέα και στους 
Προϊσταμένους των Γενικών Διευθύνσεων, των Διευ¬ 
θύνσεων και των Τμημάτων της Γ.Γ.Δ.Ε. του Υπουργείου 
Υποδομών, Μεταφορών και Δικτύων». 

8. Την 133426/8-10-2003 απόφαση με την οποία εγκρί- 
θηκαν οι περιβαλλοντικοί όροι. Επισημαίνουμε ότι οι δι¬ 
ατάξεις του άρθρου 3 παρ. 3, 4, 5 του Ν.2882/2001 έχουν 
ήδη εξεταστεί στο πλαίσιο τήρησης των διαδικασιών 
έγκρισης των περιβαλλοντικών όρων. 

9. Την με Αρ. Πρ. 3732/3-12-2013 βεβαίωση κάλυψης δα¬ 
πάνης της ΕΥΔΕ/ΒΟΑΚ του Υπουργείου Υποδομών, Με¬ 
ταφορών και Δικτύων για συνολικό ποσό 350.000 ευρώ 
(ΕΡΓΟ 2010ΣΕ07180009 της ΣΑΕ 071/8), αποφασίζουμε: 

Κηρύσσουμε την αναγκαστική απαλλοτρίωση ακινή¬ 
των για την κατασκευή της συνδετήριας οδού ΝΕΟ Αγ. 
Νικολάου - Καλού Χωριού με Π.Ε.Ο. του έργου «Ολο¬ 
κλήρωση κατασκευής τμήματος Ν.Ε.Ο Αγ. Νικόλαος - 
Καλό Χωριό» του Νομού Λασιθίου, συνολικού εμβαδού 
11.623,63 μ2 που εικονίζεται με κλίμακα 1:500 στα από 
2-12-2013 κτηματολογικά διαγράμματα και τον αντί¬ 
στοιχο κτηματολογικό πίνακα τα οποία έχει εγκρίνει ο 

Δ/ντής της ΕΥΔΕ/ΒΟΑΚ Γ. Αγαπάκης και έχει θεωρή¬ 
σει ο Διευθυντής της Διεύθυνσης Δ12 του ΥΠΟ.Υ.ΜΕ.ΔΙ 
Ιωάννης Σαραντινός, στις 2-12-2013. 

Η προβολή δικαιωμάτων κυριότητας επί της έκτασης 
που απαλλοτριώνεται περιγράφεται στον ανωτέρω κτη- 
ματολογικό πίνακα. 

Η απαλλοτρίωση κηρύσσεται υπέρ του Δημοσίου και 
θα αντιμετωπιστεί με δαπάνες του προγράμματος Δη¬ 
μοσίων Επενδύσεων για έργα αρμοδιότητας Γ ενικής 
Γραμματείας Δημοσίων'Εργων και ειδικότερα σε βάρος 
του'Εργου 2010ΣΕ07180009 ( ΣΑΕ 071/8 ) σε συνδυασμό 
με τις διατάξεις του Ν.653/77 όπως ισχύουν. 

Η απόφαση ισχύει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλλιθέα, 12 Δεκεμβρίου 2013 

Με εντολή Υπουργού 
Ο Γ ενικός Γ ραμματέας 
ΣΤΡΑΤΟΣ ΣΙΜΟΠΟΥΛΟΣ 

-♦- 

Αριθμ. ΔΜΕΟ/οικ. 4882 (2) 

Αποχαρακτηρισμός παλαιού οδικού τμήματος της υφι- 
σταμένης Επαρχιακής Οδού (32) του Πρωτεύοντος 
Δικτύου Νομού Ηλείας «Γαστούνη - Βαρθολομιό - 
Βρανάς - Λουτρά Κυλλήνης» εκτός οικισμού της το¬ 
πικής κοινότητας Βαρθολομιού του Δήμου Πηνειού, 
στη θέση της Παλαιός Γέφυρας Πηνειού, από τη Χ.Θ. 
3+813 μέχρι τη Χ.Θ. 4+056 αυτής, με αφετηρία χιλιο¬ 
μέτρησης τη Γαστούνη. 

Ο ΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Το Π.Δ. 63/2005 (ΦΕΚ 98 Α') «Κωδικοποίηση της 
Νομοθεσίας για την Κυβέρνηση και τα Κυβερνητικά 
Όργανα». 

2. Το Π.Δ. 69/88 «Περί οργανισμού της Γ.Γ.Δ.Ε. του 
ΥΠΕΧΩΔΕ» όπως τροποποιήθηκε με το Π.Δ. 340/90 «Περί 
συστάσεων Γ ενικών Διευθύνσεων», το Π.Δ. 293/91 «Περί 
συστάσεως Οργανικής Μονάδας στη Γ.Γ.Δ.Ε.» και το Π.Δ. 
167/92 «Περί τροποποίησης του Οργανισμού της Γ.Γ.Δ.Ε.». 

3. Το Ν. 2503/97 (ΦΕΚ 107 Α/30-5-97) «Διοίκηση, οργά¬ 
νωση, στελέχωση της Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις». 

4. Το Ν.3852/10 (ΦΕΚ 87Α/7-6-10) «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης 
- Πρόγραμμα Καλλικράτης». 

5. Την κοινή Υπουργική Απόφαση Δ16α/04/773/29-11-90 
«Περί εξαίρεσης διοικητικών πράξεων ή εγγράφων από 
τον κανόνα των τριών υπογραφών». 

6. Το Π.Δ. 118/2013 Αρθρο 1 (ΦΕΚ 152 Α'/25-6-13) «Ιδρυση 
Υπουργείου Υποδομών, Μεταφορών και Δικτύων - Μετο- 
νομασία του Υπουργείου Ανάπτυξης, Ανταγωνιστικότη¬ 
τας, Υποδομών, Μεταφορών και Δικτύων σε Υπουργείο 
Ανάπτυξης και Ανταγωνιστικότητας». 

7. Το Π.Δ. 119/2013 (ΦΕΚ 153 Α'/25-6-13) «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών» σύμφωνα με το οποίο ο 
Μιχαήλ Χρυσοχοίδης του Βασιλείου τοποθετείται στη 
θέση του Υπουργού Υποδομών, Μεταφορών και Δικτύων. 

8. Το Ν. 3155/55 «Περί κατασκευής και συντηρήσεως 
Οδών» και τα εκτελεστικά του Διατάγματα. 


9. Το Β.Δ. της 9-8-55 «Περί Καθορισμού των Εθνι¬ 
κών Οδών κατά τις διατάξεις του Ν. 3155/55» και την Γ 
25871/9-7-63 Απόφαση του Υπουργού τότε Δημοσίων 
Έργων «Περί αριθμήσεως των Εθνικών Οδών». 

10. Το Β.Δ. της 6-2-56 (ΦΕΚ 47 Α/8-2-56) «Περί Καθορι¬ 
σμού των Επαρχιακών Οδών των Νομών του Κράτους 
κατά τις διατάξεις του Νόμου 3155/55» και ειδικότερα 
την παράγραφο (14) περί καθορισμού των Επαρχιακών 
Οδών του Νομού Ηλείας. 

11. Το άρθρο 23 (παράγραφοι 9-13) του Π.Δ. της 25/28 
Νοεμβρίου 1929 «Περί των αχρηστευομένων τμημάτων 
εθνικών ή επαρχιακών οδών ένεκα τροποποιήσεως της 
παλαιός χάραξης». 

12. Το Β.Δ. 465/70 «Περί όρων και προϋποθέσεων εγκα- 
ταστάσεως και λειτουργίας αντλιών καυσίμων προ πρα¬ 
τηρίων κειμένων εκτός εγκεκριμένων σχεδίων πόλεων 
και κωμών ή εκτός κατοικημένων εν γένει περιοχών και 
περί κυκλοφοριακής συνδέσεως εγκαταστάσεων μετά 
των οδών», όπως τροποποιήθηκε και ισχύει σήμερα με 
το Π.Δ. 118/06. 

13. Το Ν. 653/77 «Περί υποχρεώσεως των παρόδιων 
ιδιοκτητών για την διάνοιξη Εθνικών Οδών κ.λπ.» όπως 
τροποποιήθηκε και συμπληρώθηκε μέχρι σήμερα και 
το Ν.Δ. 929/79 «Περί εκτελέσεως του άρθρου 1 του 
Ν. 653/77». 

14. Το Π.Δ. 209/98 «Λήψη μέτρων για την ασφάλεια της 
υπεραστικής συγκοινωνίας». 

15. Την Υπουργική Απόφαση ΔΜΕΟ/ε/ο/266/9-3-95 
(ΦΕΚ 293/τ.Β'/17-4-95) «Ανακατάταξη Επαρχιακού Οδι¬ 
κού Δικτύου των Νομών της Χώρας» και ειδικότερα την 
παράγραφο (14) που αναφέρεται στο Επαρχιακό Οδικό 
Δίκτυο του Νομού Ηλείας. 

Αφού είδαμε ότι: 

1. Το Δημοτικό Συμβούλιο Βαρθολομιού με το Πρακτι¬ 
κό 17/5-10-10 και την υπ'αριθμό 132/2010 απόφασή του 
ομόφωνα αποδέχεται τον εν θέματι αποχαρακτηρισμό. 

2. Η Νομαρχιακή Επιτροπή της Νομαρχιακής Αυτο¬ 
διοίκησης Ηλείας με τη Συνεδρίαση 39/9-12-10 και την 
υπ' αριθμό 410/2010 απόφασή της ομόφωνα γνωμοδοτεί 
υπέρ του ζητούμενου αποχαρακτηρισμού. 

3. Το Νομαρχιακό Συμβούλιο Δημοσίων'Εργων της 
Νομαρχιακής Αυτοδιοίκησης Ηλείας με το Πρακτικό 
υπ'αριθμό 13/2010/17-12-10 ομόφωνα γνωμοδοτεί υπέρ 
του ως άνω αποχαρακτηρισμού. 

4. Το Νομαρχιακό Συμβούλιο της Νομαρχιακής Αυτο¬ 
διοίκησης Ηλείας με τη Συνεδρίαση 12/29-12-10 και την 
υπ'αριθμό 143/2010 απόφασή του εγκρίνει ομόφωνα τον 
αποχαρακτηρισμό του θέματος. 

5. Το Δημοτικό Συμβούλιο Πηνειού με την Τακτική 
Συνεδρίαση 3/7-2-11 και την υπ' αριθμό 67/2011 απόφασή 
του εγκρίνει ομόφωνα τον υπόψη αποχαρακτηρισμό και 
αναλαμβάνει τη συντήρηση του παλαιού δρόμου μετά 
την ένταξη του στο Δημοτικό Οδικό Δίκτυο. 

6. Το Υπουργείο Υ.ΜΕ.ΔΙ./ΓΓΔΕ/ΔΜΕΟ με την Υπουρ¬ 
γική Απόφαση ΔΜΕΟ/4749π.ε./21-2-12 χαρακτηρίζει το 
νέο οδικό τμήμα της Νέας Γ έφυρας Ποταμού Πηνειού 
Νομού Ηλείας ως Πρωτεύον Επαρχιακό Οδικό Δίκτυο. 

7. Η Διεύθυνση Πολεοδομίας, Χωροταξίας και Περιβάλ¬ 
λοντος του Δήμου Ήλιδας Νομού Ηλείας (Τμήμα Πολε¬ 
οδομίας) με το 2547/5-9-12 έγγραφό της δεν εκφράζει 
αντιρρήσεις για τον αποχαρακτηρισμό. 

8. Η Αποκεντρωμένη Διοίκηση Πελοποννήσου - Δυ¬ 
τικής Ελλάδας και Ιονίου/Γενική Διεύθυνση Δασών και 

Αγροτικών Υποθέσεων/Διεύθυνση Συντονισμού και Επι¬ 
θεώρησης Δασών/Διεύθυνση Δασών Ηλείας/Δασαρχείο 
Αμαλιάδας με το 77919/3187/6-9-12 έγγραφό της συναινεί 
στον εν λόγω αποχαρακτηρισμό. 

9. Η Διεύθυνση Τεχνικών Έργων Περιφερειακής Ενό¬ 
τητας Ηλείας με την από 18-2-13 Τεχνική Έκθεση ανα- 
φέρεται συνοπτικά στα στοιχεία που αφορούν τον 
αποχαρακτηρισμό του παλαιού και εγκαταλελειμμένου 
οδικού τμήματος της Επαρχιακής Οδού (32) στη θέση 
της Παλαιός Γέφυρας Πηνειού στο Βαρθολομιό. 

10. Η Διεύθυνση Τεχνικών Έργων Περιφερειακής Ενό¬ 
τητας Ηλείας με το 218380/3835/19-2-13 έγγραφό της 
συνηγορεί υπέρ του αποχαρακτηρισμού και διαβιβάζει 
τα απαραίτητα δικαιολογητικά στην αρμόδια Υπηρεσία 
του Υπουργείου Υ.ΜΕ.ΔΙ. 

11. Το Υπουργείο Υ.ΜΕ.ΔΙ./ΓΓΔΕ/ΔΜΕΟ(ε) με το 
ΔΜΕΟ/702/31-5-13 έγγραφό του ζητεί από τη Διεύθυν¬ 
ση Τεχνικών Έργων Περιφερειακής Ενότητας Ηλείας 
συμπληρωματικά διορθωμένα στοιχεία της Τεχνικής 
Περιγραφής. 

12. Η Διεύθυνση ΤεχνικώνΈργων Περιφερειακής Ενότη¬ 
τας Ηλείας στην από 12-6-13 ΤεχνικήΈκθεση περιγράφει 
με ακρίβεια το προς αποχαρακτηρισμό οδικό τμήμα σε 
εναρμονισμό με το σχετικό τοπογραφικό διάγραμμα. 

13. Η Διεύθυνση ΤεχνικώνΈργων Περιφερειακής Ενό¬ 
τητας Ηλείας με το 156945/2399/13-6-13 έγγραφό της 
αποστέλλει στη ΔΜΕΟ (ε) τη διορθωμένη ΤεχνικήΈκθε¬ 
ση για την προώθηση της προβλεπόμενης διαδικασίας. 

14. Η Διεύθυνση Μελετών Έργων Οδοποιίας, με την 
από 15-10-13 Εισήγησή της προς το αρμόδιο Συμβούλιο 
Δημοσίων Έργων (Τμήμα Κατασκευών), προτείνει τον 
αποχαρακτηρισμό του θέματος. 

15. Το Συμβούλιο ΔημοσίωνΈργων (Τμήμα Κατασκευ¬ 
ών) με την Πράξη 3 Συνεδρία 38 από 29-10-13 γνωμοδο- 
τεί ομόφωνα να γίνει ο αποχαρακτηρισμός. 

Και επειδή: 

1. Το εγκαταλελειμμένο παλαιό οδικό τμήμα της 
υφιστάμενης Επαρχιακής Οδού (32) του Πρωτεύοντος 
Δικτύου Νομού Ηλείας «Γαστούνη - Βαρθολομιό - Βρα- 
νάς - Λουτρά Κυλλήνης» εκτός οικισμού της τοπικής 
κοινότητας Βαρθολομιού του Δήμου Πηνειού, στη θέση 
της Παλαιός Γέφυρας Πηνειού, από τη Χ.Θ. 3+813 μέ¬ 
χρι τη Χ.Θ. 4+056 αυτής με αφετηρία χιλιομέτρησης 
τη Γ αστούνη, έχει αντικατασταθεί με νέα χάραξη της 
Επαρχιακής Οδού (32). 

2. Οι αρμόδιες Υπηρεσίες: 

- Δημοτικό Συμβούλιο Βαρθολομιού 

- Νομαρχιακή Επιτροπή της Νομαρχιακής Αυτοδιοί¬ 
κησης Ηλείας 

- Νομαρχιακό Συμβούλιο ΔημοσίωνΈργων της Νομαρ¬ 
χιακής Αυτοδιοίκησης Ηλείας 

- Νομαρχιακό Συμβούλιο της Νομαρχιακής Αυτοδιοί¬ 
κησης Ηλείας 

- Δημοτικό Συμβούλιο Πηνειού 

- Διεύθυνση Πολεοδομίας, Χωροταξίας και Περιβάλ¬ 
λοντος του Δήμου Ήλιδας Νομού Ηλείας 

(Τμήμα Πολεοδομίας) 

- Δασαρχείο Αμαλιάδας Νομού Ηλείας 

- Διεύθυνση ΤεχνικώνΈργων Περιφερειακής Ενότητας 
Ηλείας 

συνηγορούν στον αποχαρακτηρισμό του ως άνω ανα- 
φερόμενου οδικού τμήματος. 


3. Το νέο οδικό τμήμα της Νέας Γέφυρας Ποταμού 
Πηνειού Νομού Ηλείας, στη θέση που εξετάζεται, χα¬ 
ρακτηρίστηκε ως Πρωτεύων Επαρχιακός Δρόμος του 
Νομού Ηλείας σύμφωνα με την Υπουργική Απόφαση 
ΔΜΕΟ/4749π.ε./21-2-12, ΦΕΚΑ.Α.Π. 75/9-3-12. 

4. Ο αποχαρακτηρισμός αυτός προβλέπεται από τις 
διατάξεις του Π.Δ. 25/28-11-1929, άρθρο 23, παράγραφοι 
9-13, όπως συμπληρώθηκαν με τον Αναγκαστικό νόμο 
1956.1939, αποφασίζουμε: 

Αποχαρακτηρίζουμε το παλαιό οδικό τμήμα της υφι¬ 
στάμενης Επαρχιακής Οδού (32) του Πρωτεύοντος Δι¬ 
κτύου Νομού Ηλείας «Γαστούνη - Βαρθολομιό - Βρα- 
νάς - Λουτρά Κυλλήνης» εκτός οικισμού της τοπικής 
κοινότητας Βαρθολομιού του Δήμου Πηνειού, στη θέση 
της Παλαιός Γέφυρας Πηνειού, από τη Χ.Θ. 3+813 μέ¬ 
χρι τη Χ.Θ. 4+056 αυτής με αφετηρία χιλιομέτρησης 
τη Γ αστούνη, που έχει αντικατασταθεί με νέα χάραξη 
της Επαρχιακής Οδού (32) και εντάσσουμε τούτο στο 
Δημοτικό Οδικό Δίκτυο του Δήμου Πηνειού. 

Από τις διατάξεις της απόφασης αυτής δεν προκύπτει 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Δεκεμβρίου 2013 

Ο ΥΠΟΥΡΓΟΣ 

ΜΙΧΑΗΛ ΧΡΥΣΟΧΟΪΔΗΣ 
-♦- 

Αριθμ. 4919 (3) 

Χαρακτηρισμός ως διατηρητέου του κτηρίου, που βρί¬ 
σκεται επί της οδού Γαλλικής δημοκρατίας 26, στην 
πόλη της Καβάλας, φερομένου ως ιδιοκτησίας Γε- 
σθημανής Καρακολίδου και καθορισμός ειδικών όρων 
και περιορισμών δόμησης αυτού. 

Ο ΥΠΟΥΡΓΟΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Τις διατάξεις: 

α) Του Ν. 4067/2012 (ΦΕΚ79Α) «Νέος Οικοδομικός Κα¬ 
νονισμός» και ειδικότερα του άρθρου 6 αυτού. 

β) Του Π.Δ. 358/1986 (ΦΕΚ 158 Α') «Καθορισμός αρμο¬ 
διοτήτων Υπουργείου Βόρειας Ελλάδας» και ειδικότερα 
του άρθρου 2 παρ. δ (αα), που αναφέρεται στο χαρακτη¬ 
ρισμό κτιρίων ως διατηρητέων ή οικισμών ή τμημάτων 
αυτών ως παραδοσιακών. 

γ) Του Π.Δ. 85/2012 (ΦΕΚ 141/Α721-6-12) και ειδικότε¬ 
ρα του αρθρ. 7 που αναφέρεται στην επανίδρυση του 
Υπουργείου Μακεδονίας και Θράκης με το σύνολο των 
υπηρεσιών, αρμοδιοτήτων, οργάνων, θέσεων και προ¬ 
σωπικού που έχει η υφιστάμενη κατά την έκδοση του 
Π.Δ/τος Γενική Γραμματεία Μακεδονίας-Θράκης του 
πρώην Υπουργείου Ανάπτυξης, Ανταγωνιστικότητας και 
Ναυτιλίας και των φορέων που αυτή επόπτευε, η οποία 
και καταργείται. 

2. Τη με αρ. 836/15-3-11 αίτηση της Γεσθημανής Καρα¬ 
κολίδου στη Γ ενική Γ ραμματεία Μακεδονίας και Θράκης. 

3. Τη θετική γνωμοδότηση της αρμόδιας ΕΠΑΕ υπέρ 
της διατήρησης του εν λόγω κτηρίου στη με αρ. 780/2012 
πράξη της, στη συνεδρίασή της στις 18-4-12. 

4. Την από 27-9-12 αιτιολογική έκθεση του Υπουργείου 
Μακεδονίας και Θράκης για χαρακτηρισμό ως διατηρη¬ 
τέου του εν λόγω κτηρίου. 

5. Το με αρ. πρωτ. 25450/16-10-12 (ΥΜΑΘ 3606/22-10-12) 
έγγραφο του Δήμου Καβάλας. 

6. Το γεγονός ότι παρήλθε το προβλεπόμενο χρονικό 
διάστημα, χωρίς να υποβληθεί ένσταση εκ μέρους της 
ενδιαφερόμενης. 

7. Τη θετική γνωμοδότηση του Κεντρικού Συμβουλίου 
Αρχιτεκτονικής στην 72η/2-10-13 πράξη του (Συνεδρίαση 
15η) για το χαρακτηρισμό ως διατηρητέου του εν λόγω 
κτηρίου, αποφασίζουμε: 

1. Χαρακτηρίζουμε ως διατηρητέο το κτήριο που βρί¬ 
σκεται επί της οδού Γαλλικής Δημοκρατίας 26, στην 
πόλη της Καβάλας, φερόμενο ως ιδιοκτησία Γεσθημα- 
νής Καρακολίδου όπως φαίνεται με διαγράμμιση στο 
διάγραμμα σε κλ. 1:200 που θεωρήθηκε από τη Διεύ¬ 
θυνση Περιβάλλοντος και Υποδομών του Υπουργείου 
Μακεδονίας και Θράκης, συνοδεύει την απόφαση αυτή 
και αποτελεί αναπόσπαστο τμήμα αυτής, για τους πα¬ 
ρακάτω κυρίως λόγους: 

α) Πρόκειται για παραδοσιακό κτίσμα των αρχών του 
20 ου αιώνα. 

β) Διαθέτει αξιοσημείωτα κατασκευαστικά και τυπο¬ 
λογικά στοιχεία της παραδοσιακής αρχιτεκτονικής. 

γ) Βρίσκεται σε ιδιαίτερα κεντρικό σημείο της πόλης 
και συμβάλλει στην ανάδειξη του παραδοσιακού ιστού, 
της οικιστικής οργάνωσης της περιοχής και στη δια¬ 
τήρηση της ιστορικής μνήμης και φυσιογνωμίας της 
πόλης της Καβάλας. 

δ) Δημιουργεί μία ενδιαφέρουσα οπτική συνέχεια με 
άλλα παραδοσιακά κτήρια της περιοχής. 

2. Ως διατηρητέο χαρακτηρίζεται μόνο το κτήριο, χω¬ 
ρίς τις πόσης φύσεως νεώτερες επεμβάσεις. 

3. Στο χαρακτηριζόμενο διατηρητέο κτήριο απαγορεύ¬ 
εται κάθε αφαίρεση, αλλοίωση ή καταστροφή των επί 
μέρους αρχιτεκτονικών ή διακοσμητικών στοιχείων του 
και γενικά κάθε επέμβαση που θίγει τον αρχιτεκτονικό 
χαρακτήρα και αλλοιώνει τη μορφή του. 


4. Επιτρέπεται η επισκευή, ο εκσυγχρονισμός των 
εγκαταστάσεων, η στατική ενίσχυση, η εσωτερική επέμ¬ 
βαση στη διαρρύθμιση του κτηρίου για λόγους στατι¬ 
κούς και λειτουργικούς, χωρίς αλλοίωση του αρχιτεκτο¬ 
νικού και μορφολογικού του χαρακτήρα και των βασικών 
αρχών της σύνθεσής του, καθώς και οι περιορισμένες 
τροποποιήσεις των ανοιγμάτων του ισογείου. 

5. Επιβάλλεται η αντικατάσταση των κιγκλιδωμάτων 
του εξώστη του ορόφου με αντίστοιχα παραδοσιακού 
τύπου. 

6. Απαγορεύεται η τοποθέτηση φωτεινών ή μη επι¬ 
γραφών και διαφημίσεων στη στέγη και στην όψη του 
διατηρητέου κτηρίου, πλην των αναγκαίων, περιορισμέ¬ 
νων διαστάσεων επιγραφών στην ελληνική γλώσσα που 
υποδηλώνουν τη χρήση του. 

7. Για επεμβάσεις στο εσωτερικό ή στο εξωτερικό του 
διατηρητέου κτηρίου, (εκτός απ' όσες αναφέρονται στη 
με αρ. πρωτ. 1714/24-6-11 εγκύκλιο της Γ ενικής Γ ραμμα- 
τείας Μακεδονίας Θράκης), απαιτείται ο έλεγχος της 
μελέτης από το αρμόδιο Συμβούλιο Αρχιτεκτονικής και 
η έγκριση αυτής από την αρμόδια Δ/νση Περιβάλλοντος 
και Υποδομών του Υπουργείου Μακεδονίας και Θράκης. 

8. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
ΟΤΑ. 

9. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 5 Δεκεμβρίου 2013 

Ο ΥΠΟΥΡΓΟΣ 

ΘΕΟΔΩΡΟΣ ΚΑΡΑΟΓΛΟΥ 

ΥΠΟΥΡΓΕΙΟ ΜΑΚΕΔΟΝΙΑΣ - ΘΡΑΚΗΣ 


Το τοπογραφικό αυτό διάγραμμα κλίμακας 1 :20Ω. 
συνοδεύει την απόφαση .,.Ιί.θ.ί.Β..Ι..Γ .·.; 3 
του Υπουργείου Μακεδονίας - Θράκης, 
για το χαρακτηρισμό ως διατηρητέου του κτιρίου 

που βρίσκεται .ΕΠλ. ΧΥΛΣ...ίθλ\ίνκγή:». 

.ΔΛ.^ο.ν^5χτ.\ο.ί....2,4.. 

του Δήμου .. 

τί Λδ . 

και για τον καθορισμό ειδικών όρων προστασίας 
και περιορισμών δόμησής του.- 

Θεσσαλονίκη, ...1.2,.. /..I Ζ.. / 20.13.. 

Ο ΠΡΟΪΣΤΑΜΕΝΟΣ/ΤΟΥ Τμ. ΠΕ.ΧΩ.Δ.Ε. 
τηςΔ/νσης Περιβόλλψτοςβίαι Υποδομών_χ6υ Υ.ΜΑ.Θ. 



ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 36 % 

Αριθμ. 75247/4865 (4) 

Κήρυξη του Απολιθωμένου Δάσους Λήμνου ως 
«Διατηρητέου Μνημείου της Φύσης». 

Η ΓΕΝΙΚΗ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 6 του Ν. 3852/2010 «Νέα 
Αρχιτεκτονική της Αυτοδιοίκησης και της Αποκεντρω¬ 
μένης Διοίκησης - Πρόγραμμα Καλλικράτης». 

2. Το Π.Δ. 143/2010 «Οργανισμός Αποκεντρωμένης Δι¬ 
οίκησης Αιγαίου». 

3. Την υπ’ αριθμ. 50524/5097/30-10-2012 (ΦΕΚ 3243/ 
Β'/5-12-2012) Απόψαση της Γενικής Γραμματέως της 
Αποκεντρωμένης Διοίκησης Αιγαίου περί παροχής 
εξουσιοδότησης υπογραφής διοικητικών πράξεων και 
εγγράφων «Με εντολή Γενικού Γραμματέα» στον Προϊ¬ 
στάμενο της Γ ενικής Διεύθυνσης Δασών και Αγροτικών 
Υποθέσεων της Αποκεντρωμένης Διοίκησης Αιγαίου και 
στους Προϊστάμενους των οργανικών μονάδων αυτής. 

4. Τις διατάξεις του άρθρου 78 του Ν.Δ. 86/1969 «περί 
Δασικού Κώδικα» όπως αντικαταστάθηκαν από τις δι¬ 
ατάξεις της παρ. 3 του άρθρου 3 του Ν.Δ.. 996/1971 
(καταργήθηκε με το άρθρο 22 του Ν. 3937/11). 

5. Τις διατάξεις του Ν. 1650/1986 (άρθρα 19 και 21) για 
την προστασία του περιβάλλοντος. 

6. Τις διατάξεις του Ν. 3937/2011 (άρθρα 5, 6, 7, 21, 22) 
για τη διατήρηση της βιοποικιλότητας. 

7. Την ΕιδικήΈκθεση «Εκθεση - Καταγραφή απολιθω- 
ματοφόρων θέσεων του Απολιθωμένου Δάσους Λήμνου» 
που συντάχθηκε από το Μουσείο Φυσικής Ιστορίας 
Α.Δ.Λ. και το Πανεπιστήμιο Αιγαίου - Τμήμα Γεωγρα¬ 
φίας σε συνεργασία με τον Διευθυντή Δασών Λέσβου. 

8. Την υπ’ αριθμ. 7009/2013/4-12-2013 έγγραφη απάντη¬ 
ση - γνώμη του αιρετού Περιφερειάρχη, Περιφέρειας 
Βορείου Αιγαίου. 

9. Τη σύμφωνη γνώμη της Γ ενικής Διεύθυνσης Δασών 
& Αγροτικών Υποθέσεων της Αποκεντρωμένης Διοίκη¬ 
σης Αιγαίου, αποφασίζουμε: 

Αρθρο 1 

Χαρακτηρίζεται ως Διατηρητέο Μνημείο της Φύσης 
(Ν. 3937/11 άρθρο 5 παρ. 5β), το Απολιθωμένο Δάσος 
στην Νήσο Λήμνο και συγκεκριμένα: 

Α. Οι μεμονωμένοι κορμοί απολιθωμένων δένδρων 
στις θέσεις: 

1. Δυτικά του οικισμού Βάρος (συντεταγμένες ΕΓΣΑ 
’87: 607244, 4420477) 

2. Λόφος Παρανησιά, Όρμος Κοντιά (συντεταγμένες 
ΕΓΣΑ ’87: 598154, 4410917) 

3. Λόφος Παρανησιά, Όρμος Κοντιά (συντεταγμένες 
ΕΓΣΑ ’87: 597555, 4410437) 

4. Προφήτης Ηλίας ( συντεταγμένες ΕΓΣΑ ’87: 595997, 
4415689). 

Β. Οι μεμονωμένοι κορμοί απολιθωμένων δένδρων ή 
τμήματα αυτών, που βρίσκονται εντός τριών χερσαίων 
τμημάτων, τα οποία περιγράφονται παρακάτω. 


ΤΜΗΜΑ Β1. Μούδρου - Ρουσσοπουλίου - Καμινίων 
(24.407 στρέμματα). 

Η απολιθωματοφόρος περιοχή Μούδρου - Ρουσσο¬ 
πουλίου - Καμινίων, συνολικής έκτασης 24.407 στρεμ¬ 
μάτων, οριοθετείται από την αγροτική οδό Παραλίας 
Χαβούλι - Καμινίων, τη νότια περιφερειακή αγροτική οδό 
Καμινίων, την αγροτική οδό Καμινίων - Παραλίας Αγίου 
Ιωάννη Προδρόμου, την ακτογραμμή από την αγροτι¬ 
κή οδό Καμινίων - Παραλίας Αγίου Ιωάννη Προδρόμου 
έως το δίαυλο της Χορταρολίμνης, την αγροτική οδό 
διαύλου Χορταρολίμνης - Ρουσσοπουλίου, τη βόρεια 
περιφερειακή οδό Ρουσσοπουλίου, την επαρχιακή οδό 
Ρουσσοπουλίου - Μούδρου έως το λιμάνι Μούδρου, την 
ακτογραμμή από το λιμάνι Μούδρου έως την αγροτική 
οδό Παραλίας Χαβούλι - Καμινίων. 

ΤΜΗΜΑ Β2. Βάρους - Ρωμανού (14.350 στρέμματα). 

Η απολιθωματοφόρος περιοχή Βάρους - Ρωμανού, 
συνολικής έκτασης 14.350 στρεμμάτων, οριοθετείται 
από την επαρχιακή οδό Μούδρου - Πλάκας από τη δια¬ 
σταύρωσή της με την επαρχιακή οδό Μύρινας-Μούδρου, 
την αγροτική οδό Κώμης Ρεπανιδίου, την επαρχιακό 
οδό Ρεπανιδίου - Βάρους μέχρι τη διασταύρωσή της με 
την επαρχιακή οδό Μύρινας - Μούδρου, την επαρχιακή 
οδό Μύρινας - Μούδρου έως την αγροτική οδό Λύχνα 
- παραλία Λύχνων, την αγροτική οδό Λύχνων-παραλία 
Λύχνων, την ακτογραμμή έως το ύψος της διασταύρω¬ 
σης της επαρχιακής οδού Μούδρου - Πλάκας με την 
επαρχιακή οδό Μύρινας - Μούδρου και τη διασταύρωση 
της επαρχιακής οδού Μούδρου - Πλάκας με την επαρ¬ 
χιακή οδό Μύρινας - Μούδρου. 

ΤΜΗΜΑ Β3. Τσιμανδρίων - Πορτιανού (7.018 στρέμ¬ 
ματα). 

Η απολιθωματοφόρος περιοχή Τσιμανδρίων - Πορτια- 
νού, συνολικής έκτασης 7.018 στρεμμάτων, οριοθετείται 
από την αγροτική οδό Τσιμανδρίων - Διαπορίου έως 
την ευθεία που εφάπτεται της αγροτικής οδού που 
ενώνει την παραλία Διαπορίου με τον όρμο Βουρλίδια, 
την αγροτική οδό που ενώνει σε ευθεία την παραλία 
Διαπορίου με τον όρμο Βουρλίδια, την ακτογραμμή έως 
το ρέμα που εκβάλει στον όρμο Πεδινό, την κοίτη του 
ρέματος που εκβάλει στον όρμο Πεδινό έως την αγρο¬ 
τική οδό Πορτιανού - Τσιμανδρίων, την αγροτική οδό 
Πορτιανού - Τσιμανδρίων έως τα Τσιμάνδρια. 

Στις παραπάνω θέσεις και περιοχές, προστατεύονται 
οι μεμονωμένοι κορμοί απολιθωμένων δένδρων, ιστάμε- 
νοι ή κατακείμενοι και τμήματα αυτών, καθώς και άλλα 
όργανα φυτών όπως ρίζες, καρποί και σπέρματα, κλαδιά 
και φύλλα δένδρων, που βρίσκονται εγκατεσπαρμένα 
σε διάφορα σημεία. Σε περίπτωση που διαπιστωθεί 
ότι κάποιο απολίθωμα κινδυνεύει από φυσική φθορά ή 
ανθρώπινη ενέργεια, επιτρέπεται η μεταφορά του σε 
φυλασσόμενο χώρο για συντήρηση ή/και η επιστροφή 
του επί τόπου για έκθεση κατόπιν γνωμοδότησης της 
Αρχής στην οποία ανατίθεται η διαχείριση του μνημείου. 

Οι παραπάνω θέσεις και περιοχές εμφανίζονται στον 
παρακάτω τοπογραφικό χάρτη: 

ΕΘΝΙΚΟ ΤΥΠΟΓΡΑΦΕΙΟ 

Ο χάρτης έχει φωτογραφηθεί, από το 
πρωτότυπο σε φυσικό μέγεθος(100%) 


Χάρτης Απολιθωμένου Δάσους Λήμνου 

Αρθρο 2 

Τα τμήματα και οι κορμοί απολιθωμένων δένδρων, που 
κηρύσσονται ως «Διατηρητέα Μνημεία της Φύσεως» με 
την προηγούμενη παράγραφο, αποτελούν ανεπανάλη¬ 
πτο δημιούργημα της φύσης και φυσική κληρονομιά της 
χώρας με σπάνια παλαιοντολογική και γεωμορφολογική 
αξία, διατηρούν επ’ άπειρο το χαρακτήρα τους και προ¬ 
στατεύονται απόλυτα από κάθε επέμβαση, εκτός από 
τη χρησιμοποίησή τους για σκοπούς επιστημονικούς και 
περιβαλλοντικής εκπαίδευσης, καθώς και την οργάνωσή 
τους για υπαίθρια αναψυχή του κοινού και την τουρι¬ 
στική ανάπτυξη της ευρύτερης περιοχής. 

Άρθρο 3 

Η εφαρμογή της παρούσας απόφασης, καθώς και η 
διαχείριση του Διατηρητέου Μνημείου της Φύσης, ανα¬ 
τίθενται στη Διεύθυνση Δασών Λέσβου, με επιστημονικό 
συνεργάτη σε θέματα έρευνας, συντήρησης και ανά¬ 
δειξης των απολιθωμάτων, το ΝΠΙΔ «Μουσείο Φυσικής 


Ιστορίας Απολιθωμένου Δάσους Λέσβου». Τα αναγκαία 
έργα προστασίας και ανάδειξης μπορούν να εκτελού- 
νται και από τον Δήμο Λήμνου μετά από ειδικές μελέτες, 
που θα εγκρίνονται από τη Διεύθυνση Δασών Λέσβου, 
με την επιφύλαξη των διατάξεων για τις προγραμμα¬ 
τικές συμβάσεις. 

Για τη διατήρηση και προστασία του μνημείου θα 
εκδοθεί Δασική Αστυνομική Διάταξη στην οποία θα 
περιγράφονται επακριβώς οι απαγορεύσεις και οι ποι¬ 
νικές κυρώσεις επί των παραβάσεων υποβάθμισης του 
μνημείου. 

Από τις διατάξεις της παρούσας Απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 10 Δεκεμβρίου 2013 

Η Γενική Γραμματέας 
Αποκεντρωμένης Διοίκησης 
ΧΡΙΣΤΙΑΝΑ ΚΑΛΟΓΗΡΟΥ 

